15.pielikums

02.09.2019. Iekšējiem noteikumiem Nr.BJCP-19-2-nts

“Pārdaugavas bērnu un jauniešu centra “Altona” iekšējās kārtības noteikumi”

31.08.2020. iekšējo noteikumu Nr.BJCP-20-4-nts redakcijā

**IZGLĪTĪBAS PROCESA ORGANIZĒŠANA, NODROŠINOT COVID-19 INFEKCIJAS IZPLATĪBAS IEROBEŽOŠANU**

Izdots saskaņā ar Ministru kabineta 2020.gada 9.jūnija noteikumu Nr.360 “Epidemioloģiskās drošības pasākumi Covid-19 infekcijas izplatības ierobežošanai” 26.1. apakšpunktu

1. **Vispārīgie noteikumi**
2. „Izglītības procesa organizēšana, nodrošinot Covid-19 infekcijas izplatības ierobežošanu” nosaka kārtību (turpmāk – Kārtība), kādā organizē izglītības procesu Pārdaugavas bērnu un jauniešu centrā “Altona” (turpmāk – Iestāde), nodrošinot drošu izglītības procesu, lai mazinātu Iestādes darbiniekiem un izglītojamajiem risku inficēties ar Covid-19, īstenojot Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – MK noteikumi) noteiktos informēšanas, distances ievērošanas, higiēnas un personas veselības stāvokļa uzraudzības pamatprincipus.
3. Kārtība ir saistoša iestādes darbiniekiem un izglītojamajiem. Izglītojamo likumisko pārstāvju (turpmāk – Vecāki) un citu Iestādei nepiederošo personu uzturēšanos Iestādē nosaka šo noteikumu 11.pielikums “Kārtība, kādā izglītības iestādē uzturas izglītības iestādē piederošas un nepiederošas personas”.
4. Covid-19 infekcijas izplatības novēršanas pamatprincipu ievērošanai Iestādes direktors ar rīkojumu nosaka atbildīgās personas (turpmāk – Atbildīgās personas) par informēšanu, distancēšanās ievērošanu, higiēnas prasību nodrošināšanu un ievērošanu, izglītojamo un darbinieku veselības stāvokļa uzraudzību un ievērošanu.
5. Kārtībā var tikt veiktas izmaiņas atbilstoši epidemioloģiskajai situācijai Iestādē vai valstī.
6. **Izglītības procesa organizēšana**
7. Izglītojamo uzņemšanu, grupu (turpmāk – Grupa) komplektēšanu un to sastāva apstiprināšanu nodrošina saskaņā ar 2020.gada 23.janvāra iekšējiem noteikumiem Nr. BJCP-20-1-nts “Noteikumi par audzēkņu uzņemšanu, atskaitīšanu, interešu izglītības grupu komplektēšanu un apstiprināšanu Pārdaugavas bērnu un jauniešu centrā “Altona” un ar Rīgas domes Izglītības, kultūras un sporta departamenta 2009.gada 9.jūnija noteikumiem Nr.8 “Interešu izglītības programmu īstenošanas kārtība un principi”. Telpu mazas platības dēļ izglītojamo skaits grupā var būt samazināts, pamatojoties uz Iestādes direktora rīkojumu.
8. Interešu izglītības skolotāji organizē darbu izvēloties situācijai atbilstošāko darba formu:
	1. ar pilnu Grupu;
	2. dalot Grupu apakšgrupās;
	3. individuāli;
	4. attālināti;
	5. kombinējot iepriekš minētās formas.
9. Klātienes nodarbības tiek rīkotas katrai Grupai/apakšgrupai atsevišķi, saskaņā ar nodarbību grafiku, iespēju robežās uzsākot tos dažādos laikos, lai nepieļautu izglītojamo drūzmēšanos Iestādes koplietošanas telpās.
10. Iekštelpās Grupai pieļaujamas divas nodarbības pēc kārtas bez pārtraukuma. Pārtraukuma laikā interešu izglītības skolotāji nodrošina telpu vēdināšanu no 5 līdz 15 minūtēm.
11. Interešu izglītības skolotāji katrā nodarbībā obligāti veic izglītojamo stingru uzskaiti attiecīgās Grupas nodarbību žurnālā.
12. Brīvā laika istabas pakalpojumu nodrošina tikai Iestādes Interešu izglītības programmu izglītojamajiem.
13. Interešu izglītības skolotāji īpaši izvērtē izglītojamo dalību ārpus iestādes pasākumos. Dodoties ārpus iestādes pasākumā, iespēju robežās jāizvairās no sabiedriskā transporta izmantošanas. Priekšroka dodama individuāliem risinājumiem, piesaistot vecākus ar transportlīdzekļiem vai organizējot kopīgu transportu atsevišķām grupām, kuras ikdienā darbojas kopā.
14. Iestādē par izmaiņām izglītības procesa organizēšanā nekavējoties informē izglītojamos un Vecākus, izmantojot Iestādes timekļa vietni pbjcaltona.riga.lv.
15. **Informēšanas pamatprincipa nodrošināšana un ievērošana**
16. Iestādes iekštelpās tiek izvietoti informatīvie plakāti un informatīvas norādes par Covid-19 piesardzības pasākumiem saskaņā ar MK noteikumos noteiktajām prasībām.
17. Darbinieku, izglītojamo, Vecāku un apmeklētāju informēšanai tiek izmantoti šādi komunikācijas kanāli: informatīvi stendi/ plakāti/ paziņojumi, tīmekļa vietne pbjcaltona.riga.lv, e-pasts, WhatsApp, telefona sakari.
18. Iestādes biroja administrators nosūta Kārtību darbiniekiem uz viņu EDU e-pasta adresēm.
19. Vecāki nekavējoties informē interešu izglītības skolotāju par izglītojamam konstatētiem Covid-19 infekcijas simptomiem. Šo informāciju interešu izglītības skolotājs nekavējoties nodod Iestādes atbildīgajai personai, kura informē Iestādes direktoru.
20. Iestādes darbinieks nekavējoties informē Atbildīgo personu, ja viņam ir konstatēta inficēšanās ar Covid-19
21. Ja izglītojamajam, atrodoties Iestādē, parādās akūtas elpceļu infekcijas slimības pazīmes (drudzis, klepus, elpas trūkums), Iestāde:
	1. Izolē izglītojamo atsevišķā telpā, un ja nepieciešams atbilstoši izglītojamā vecumam, nodrošina tā paša pieaugušā, kas kontaktējās ar izglītojamo pirms tam, klātbūtni. Lai novērstu darbinieka inficēšanās risku izglītojamais lieto sejas masku vai deguna un mutes aizsegu, bet darbinieks –medicīnisko sejas masku;
	2. sazinās ar izglītojamā vecākiem vai likumiskajiem pārstāvjiem, kas nekavējoties ierodas pēc izglītojamā. Vecāki telefoniski kontaktējas ar savu ģimenes ārstu;
	3. izglītojamais tiks ārstēts atbilstoši veselības stāvoklim un atgriezīsies Iestādē saskaņā ar ārstējošā ārsta norādījumiem.
22. Ja Iestādes darbiniekam, veicot darba pienākumus, parādās akūtas elpceļu infekcijas slimības pazīmes (drudzis, klepus, elpas trūkums), darbinieks nekavējoties telefoniski informē Atbildīgo personu, atstāj Iestādes telpas un dodas pie ārsta, lai veiktu veselības pārbaudi. Darbinieks var atgriezties darbā tikai ar ārsta norādījumu (kad ārsts ir noslēdzis darbnespējas lapu).
23. Ja darbiniekam vai izglītojamajam konstatēti nopietni veselības traucējumi, tiek izsaukta Neatliekamā medicīniskā palīdzība pa tālr.112, informējot par elpceļu infekcijas slimības pazīmēm un aizdomām par Covid-19 infekciju.
24. Saņemot informāciju par izglītojamā vai Iestādes darbinieka inficēšanos ar Covid-19, direktors informē:
	1. Slimību profilakses un kontroles centru (turpmāk - SPKC) pa tālr. 67387661;
	2. Rīgas domes Izglītības kultūras un sporta departamentu, nosūtot vēstuli e-pastā iksd@riga.lv un sazinoties telefoniski ar [Rīgas dome](https://www.firmas.lv/rigas_dome)s [Izglītības, kultūras un sporta departament](https://www.firmas.lv/rigas_dome/izglitibas-kulturas-un-sporta-departaments)a [Sporta un jaunatnes pārvalde](https://www.firmas.lv/rigas_dome/izglitibas-kulturas-un-sporta-departaments/sporta-un-jaunatnes-parvalde)s priekšnieci pa tālr. 67181427 un [Rīgas dome](https://www.firmas.lv/rigas_dome)s [Izglītības, kultūras un sporta departament](https://www.firmas.lv/rigas_dome/izglitibas-kulturas-un-sporta-departaments)a [Sporta un jaunatnes pārvalde](https://www.firmas.lv/rigas_dome/izglitibas-kulturas-un-sporta-departaments/sporta-un-jaunatnes-parvalde)s [Sporta un interešu izglītības iestāžu nodaļa](https://www.firmas.lv/rigas_dome/izglitibas-kulturas-un-sporta-departaments/sporta-un-jaunatnes-parvalde/sporta-un-interesu-izglitibas-iestazu-nodala)s vadītāju pa tālr. 67181550.
25. Iestādes vadība individuāli saņem SPKC epidemiologu atbalstu, vērtējot Iestādes darba procesa organizēšanu situācijā, ja Iestādē būs atklāts kāds saslimšanas gadījums ar Covid-19.
26. **Distancēšanās pamatprincipa nodrošināšana un ievērošana**
27. Distancēšanās prasību ievērošana tiek nodrošināta atbilstoši MK noteikumiem un SPKC norādījumiem.
28. 2 metru distancēšanos jāievēro ansambļu un vokālo studiju nodarbībās. Pārējās nodarbībās 2 metru distancēšanās nav obligāta.
29. Iestādes darbinieki, izglītojamie, Vecāki, apmeklētāji un pakalpojumu sniedzēji Iestādes koplietošanas telpās iespēju robežās ievēro divu metru fizisku distanci.
30. **Higiēnas pamatprincipa nodrošināšana un ievērošana**
31. Higiēnas prasību ievērošana tiek nodrošināta atbilstoši MK noteikumiem un Slimību profilakses un kontroles centra norādījumiem.
32. Iestādē nodrošina darbiniekiem, izglītojamiem, vecākiem un citiem Iestādes apmeklētājiem iespēju ievērot roku higiēnu, izvietojot dezinfekcijas līdzekļus koplietošanas un nodarbību telpās.
33. Iestādes darbinieki, izglītojamie, Vecāki, stingri ievēro roku un respiratorās higiēnas nosacījumus.
34. Darbinieki veic regulāru (ik pēc 2 stundām) koplietošanas telpu un savu kabinetu vēdināšanu.
35. Interešu izglītības skolotāji seko, lai izglītojamie ievērotu higiēnas prasības, iespēju robežās lietotu personīgos vai vienreizlietojamos rakstāmpiederumus, darba materiālus, darba rīkus u.c. piederumus.
36. Interešu izglītības skolotāji iespēju robežās mazina kopīgi lietojamo virsmu un priekšmetu skaitu nodarbību telpās, pēc katras nodarbības veicot koplietošanas virsmu (durvju rokturu, galdu virsmu, krēslu roku balstu, inventāra) dezinfekciju.
37. Darbinieki izmanto tikai personīgos rakstāmpiederumus.
38. Izglītojamie savas drošības un veselības nolūkos drīkst izmantot mutes un deguna aizsegu vai masku.
39. Iestādes apkopējās regulāri veic telpu uzkopšanu saskaņā ar Telpu uzkopšanas un dezinfekcijas plānu.
40. Direktora vietnieks administratīvi saimnieciskajā darba, saimniecības pārzinis un medicīnas māsas nodrošina regulāru dezinfekcijas līdzekļu un citu aizsardzības līdzekļu iegādi, pieejamību un pārrauga telpu uzkopšanu.
41. **Personas veselības stāvokļa uzraudzības pamatprincipa ievērošana**
42. Darbiniekiem, izglītojamiem, Vecākiem patstāvīgi regulāri jāseko līdzi savam veselības stāvoklim.
43. Darbiniekiem, izglītojamiem un Vecākiem jāievēro pašizolācijas, mājas karantīnas un izolācijas nosacījumus saskaņā ar MK noteikumiem.
44. Darbinieki, izglītojamie un Vecāki ar infekcijas slimības pazīmēm nedrīkst apmeklēt Iestādi.
45. Izglītojamo veselības stāvokļa uzraudzību veic medicīnas māsa un interešu izglītības skolotāji.

**VI.1 Iestādes komunikācijas rīcības shēma**

**Iestāde – Departaments**

**Iestādes direktors – darbinieki**

**Iestāde – izglītojamie**

**Iestāde – Vecāki**

**Vecāki/ izglītojamie – Iestādes direktors**

1. **Noslēguma jautājumi**
2. Kārtība stājas spēkā 2020. gada 1. septembrī.
3. Noteikumi ir ievietoti Iestādes tīmekļvietnē pbjcaltona.riga.lv un izvietoti Iestādes vestibilā redzamā vietā.
4. Darbiniekiem stingri jāievēro personas datu aizsardzība un aizliegts izplatīt informāciju par konkrētajiem Covid-19 inficēšanas gadījumiem Iestādē.
5. Darbiniekus ar šo Kārtību iepazīstina biroja administrators un sekretāres.
6. Skolas vecuma izglītojamos un jauniešus ar šo Kārtību pret parakstu grupas nodarbību žurnālā iepazīstina interešu izglītības skolotāji.
7. Vecākus iepazīstina ar šo Kārtību interešu izglītības skolotāji.
8. Ja Iestādes rīcībā ir informācija, ka Vecāki ļaunprātīgi izmanto situāciju, maldina par bērna veselības stāvokli, slēpj informāciju par saskari ar Covid-19 kontaktpersonām vai inficēšanos ar Covid-19, Iestāde ziņo Departamentam un atbildīgajiem dienestiem, lai kopīgi risinātu situāciju.

Direktore M.Bernande

Ozola 67612354